PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. 27434/11.05.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

la proiectul de hotărâre privind aprobarea participării în cadrul

proiectului „ **Achiziția de autobuze nepoluante**”

în vederea finanțării acestuia în cadrul Planului Național de Redresare și Reziliență al României, componenta C10 - Fondul Local, obiectivul de investiții I.1.1 – Înnoirea parcului de vehicule destinate transportului public, în parteneriat cu Comuna Dorolț

UAT Municipiul Satu Mare intenţionează să depună, spre finanţare un proiect privind înnoirea parcului de vehicule destinate transportului public (achiziția de vehicule nepoluante), în parteneriat cu comuna Dorolț, în cadrul Planului Naţional de Redresare şi Rezilienţă (PNRR), Pilonul IV, Coeziune socială și teritorială, Componenta C10 - Fondul Local, Axa de investiție I.1 – Mobilitate urbană durabilă, Subinvestiția I.1.1 - Înnoirea parcului de vehicule destinate transportului public (achiziția de vehicule nepoluante).

”Coeziune socială și teritorială” vizează implementarea politicilor urbane, inclusiv a mobilității urbane, punând accentul pe investițiile verzi și digitale și pe reducerea disparităților regionale.

Prin intermediul Componentei C10, Fondul local se urmărește implementarea politicilor teritoriale, inclusiv a mobilității urbane, punând accentul pe investițiile verzi și digitale și pe reducerea disparităților regionale. Aceasta vizează, de asemenea dezvoltarea sectorului turismului și sprijinirea tranziției digitale a sectorului cultural și a celui creativ.

Ca urmare a identificării principalelor probleme de mobilitate și satisfacerea nevoilor de deplasare a populației, a rezultat necesitatea dezvoltării și îmbunătățirii infrastructurii de transport public local cu impact direct asupra reducerii utilizării autoturismelor private și indirect reducerea emisiilor de dioxid de carbon.

Acestea se realizează prin modernizarea și dezvoltarea serviciului de transport public în municipiul Satu Mare, prin reînnoirea parcului auto cu achiziționarea de autobuze nepoluante.

Autobuzele cu propulsie electrică se înscriu în parametrii de reducere totală a emisiilor locale de CO2 în raport cu autobuzele clasice propulsate cu motoare diesel. Avantajele ecologice în cazul utilizării de autobuze electrice constau în faptul că autobuzele electrice sunt complet nepoluante, având zero emisii de noxe, precum și zgomot redus față de autobuzele clasice cu motoare diesel. Bateriile cu care sunt echipate autobuzele electrice sunt reciclabile, fără a avea în componența lor electroliți toxici.

Prin acest proiect vor fi achiziționate autobuze electrice, astfel, serviciul de transportul public va deveni mult mai performant și atractiv, contribuind atât la îmbunătățirea calității vieții populației cât și la îmbunătățirea calității mediului înconjurător.

Prin implementarea autobuzelor electrice în transportul public urban în municipiul Satu Mare se urmărește scăderea emisiilor poluante de CO2, reducerea nivelului de zgomot și îmbunătățirea purității aerului, reducerea consumului de resurse primare din combustibili fosili exploatarea sustenabilă a flotei de transport urban de călători, creșterea gradului de confort a călătorilor.

Implementarea unui nou sistem de transport în comun bazat pe vehicule cu propulsie nepoluantă asigură o tendință de creștere a dinamicii transportului în comun, în raport cu transportul individual cu autovehicule personale cu emisii de CO2, ceea ce într-o aglomerare urbană contribuie la menținerea și îmbunătățirea parametrilor calitativi ai stării mediului, prin reducerea poluării aerului, respectiv prim minimizarea emisiilor de noxe.

Beneficiarii proiectelor depuse în cadrul apelului ce urmează a fi lansat – Componenta C10 – Fondul Local, obiectivul de investiții I.1.1 – Înnoirea parcului de vehicule destinate transportului public (achiziția de vehicule nepoluante) pot fi și “**Parteneriate între unitățile administrativ-teritoriale,** pentru participarea la una sau mai multe investiții din cadrul prezentei componente. Aceste parteneriate pot cuprinde și consiliile județene”.

Având în vedere aspectele menționate anterior și faptul că o parte din mjloacele de transport achiziționate vor fi puse în circulație inclusiv pe rutele care deservesc Comuna Dorolț, pentru realizarea proiectului care urmează a fi finanțat, se impune încheierea unui acord de parteneriat între Municipiul Satu Mare și Comuna Dorolț.

Obiectivul acestui parteneriat este de a stabili drepturile și obligațiile părților, contribuția financiară proprie a fiecărei părți la bugetul proiectului, precum și responsabilitățile ce le revin în implementarea activităților aferente proiectului „Achiziție de autobuze nepoluante”

Rata de finanțare în cazul investițiilor aferente componentei C10- Fondul local este de 100% din valoarea chetuielilor eligibile ale proiectuui, în limita bugetelor predefinite fără TVA.

În cadrul Componentei C10 – Fondul Local, din cadrul PNRR fondurile disponibile sunt alocate după criteriul “primul venit, primul servit”, astfel este necesară înregistrarea pe platforma PNRR a cererilor de finanţare în cel mai scurt timp cu putinţă, împreună cu toate documentele suport solicitate.

În cazul proiectelor depuse în caddrul PNRR, valoarea TVA aferentă cheltuielilor eligibile se va restitui beneficiarului de la bugetul de stat, din bugetul coordonatorului de reforme și/sau investiții pentru Componenta C10- Fondul local – MDLPA, în conformitate cu legislația în vigoare.

Suma maximă eligibilă ce poate fi solicitată pentru această investiție aferente municipiilor reședință de județ este de 12.493.000 euro, iar în cazul comunelor este de 324.770 euro. Sumele menționate nu cuprind TVA, aceasta fiind asigurată de la bugetul de stat.

Cererile de finanțare se vor completa cu valorile eligibile ale proiectelor generat de către aplicația de investiții PNRR, exprimate în lei fără TVA, luând în considerare cursul Inforeuro aferent lunii mai 2021 de 1 euro=4,9227 lei.

|  |  |  |  |  |  |
| --- | --- | --- | --- | --- | --- |
| Parteneri | Valoare totala euro, fără TVA | Valoare totală lei, fără TVA | Valoare TVA – lei | Valoare totală lei | Cota procentuală |
| UAT Municipiul Satu Mare | 9.782.000 | 48.153.851,4000 | 9.149.231,7660 | 57.303.083,1660 | 99,95% |
| Comuna Dorolț | 5.000 | 24.613,5000 | 4.676,5650 | 29.290,0650 | 0,05% |

Valoarea maximă eligibilă a proiectului este de 57.332.373,2310 lei cu TVA, valoarea maximă eligibilă ce revine municipiului Satu Mare este în cuantum de 48.153.851,4000 lei reprezentând cheltuieli eligibile asigurate din PNRR și 9.149.231,7660 lei, respectiv TVA, reprezentând cheltuieli asigurate de la bugetul de stat. Valoarea maximă eligibilă a proiectului ce revine comunei Dorolț este în cuantum de 24.613,5000 lei reprezentând cheltuieli eligibile asigurate din PNRR și 4.676,5650 lei, reprezentând TVA, cheltuieli asigurate de la bugetul de stat.

În afara valorii eligibile a proiectului, orice altă posibilă cheltuială constituie cheltuială neeligibilă și va fi suportată de parteneri.

Sumele vor fi asigurate în Secţiunea de dezvoltare a bugetului local la Capitolul 84 Transporturi, Titlul XII “Proiecte cu finanţare din sumele reprezentând asistenţa financiară nerambursabilă aferentă PNRR”, urmând a fi recuperate în baza cererilor de rambursare/plată întocmite de către Primăria Municipiului Satu Mare.

Ținând cont de cele prezentate mai sus, proiectul de hotărâre împreună cu anexele sale se înaintează Consiliului Local al Municipiului Satu Mare cu propunere de aprobare.

Director executiv Şef serviciu

Ec. Ursu Lucia Dr. Sveda Andrea